Elisabeth Margue
D'Elisabeth Margue, gebuer de 7. Abrëll 1990 an der Stad Lëtzebuerg, ass eng lëtzebuergesch Affekotin a Politikerin (CSV).

D'Elisabeth Margue huet no hirer Première am Lycée de garçons Luxembourg zu Paräis (Sorbonne an Assas) an op der London School of Economics and Polical Sciences Droit studéiert an dëse Studium mat engem Master, souwéi engem LL.M., ofgeschloss.

Si war vun 2016 bis 2018 Presidentin vun der CSJ an ass zanter 2016 Member vum Barreau vun der Stad Lëtzebuerg, zanter 2017 Member vum Stater Gemengerot an zanter 2019 Co-Parteipresidentin vun der CSV. Si ass Senior-Associée an der Affekoten-Etüd Arendt&Medernach.

Den 11. Oktober 2022 ass si, als nächstgewielt op der Zentrumslëscht vun der CSV bei den 2018er Chamberwalen, an d'Chamber nogeréckelt, fir d'Viviane Reding, déi hiert Mandat néiergeluecht hat.  Bei de Chamberwale vum 8. Oktober 2023 gouf si erëmgewielt.

Bei de Gemengewale vum 11. Juni 2023 gouf si op der Lëscht vun der CSV an de Gemengerot vun der Stad Lëtzebuerg gewielt.

Si ass Mamm vun engem Meedchen.

Um Spaweck

Lëtzebuergesch Deputéiert
Lëtzebuergesch Affekoten
Gebuer 1990